Strovolos Municipality

Παρουσίαση του νέου βιβλίου της δρος Μαρίας Μιχαηλίδου, Προέδρου του Ομ. Φίλων Δημ. Βιβλιοθήκης, 17/9/24
2024-09-17 19:30 (Europe/Athens) | Πολιτιστικό Κέντρο Στροβόλου

The Kicker Band meets Charis Ioannou: Αφιέρωμα στη τζαζ μουσική του θρυλικού John Schofield Quartet, 24/9/24
2024-09-24 19:30 | Πολιτιστικό Κέντρο Στροβόλου

«Κύπρος μια πληγή: 60 χρόνια Τηλλυρία, 50 χρόνια Κερύνεια», 25/9/24
2024-09-25 20:30 | Δημοτικό Θέατρο Στροβόλου, Cyprus
Ο Δήμος Στροβόλου παρουσιάζει τη μουσική παράσταση «Κύπρος μια πληγή: 60 χρόνια Τηλλυρία, 50 χρόνια Κερύνεια», ένα αφιέρωμα μνήμης και τιμής στους Ήρωες, Αγωνιστές κατά τις μάχες και τους βομβαρδισμούς στην Τηλλυρία τον Αύγουστο του 1964 και στους Ήρωες και Αγωνιστές της Αντίστασης κατά του πραξικοπήματος και της τουρκικής εισβολής, τον Ιούλιο του 1974.
Η μουσική παράσταση είναι χωρισμένη σε δύο μέρη. Το πρώτο περιλαμβάνει επιλεγμένα τραγούδια, ποιήματα και σχετικά συνδετικά κείμενα, εμπνευσμένα από τις μάχες του 1964 στην Τηλλυρία και το δεύτερο από την αντίσταση κατά του πραξικοπήματος και της τουρκικής εισβολής, τους αγώνες και τις θυσίες του λαού μας, την προσφυγιά, την κατοχή. Θα ακουστούν τραγούδια μεγάλων δημιουργών, όπως Μίκη Θεοδωράκη, Μάνου Λοΐζου, Μάριου Τόκα, Γιώργου Κοτσώνη, Μιχάλη Χριστοδουλίδη, κ.α.
Το δρώμενο μουσικής, λόγου και εικόνας παρουσιάζει το καλλιτεχνικό σχήμα «Μουσικοί Συνοδοιπόροι, με τους Χρίστο Στασή, Στέλλα Κακουλλή, Δημήτρη Τσουλάκο, Μάριο Σολωμού, Άγγελο Δούκα, Αθηνά Βιολάρη και Νεόφυτο Νεοφύτου.
Έρευνα – κείμενα: Έλενα Κυπριανού, Επιμέλεια – παραγωγή: Χρίστος Στασής
Η εκδήλωση θα πραγματοποιηθεί την Τετάρτη 25 Σεπτεμβρίου 2024 και ώρα 20:30 στο Δημοτικό Θέατρο, με ελεύθερη είσοδο.

Για πληροφορίες: 22 470470
Χορηγός Επικοινωνίας:

Κατά τη διάρκεια της εκδήλωσης θα λαμβάνονται φωτογραφίες και βίντεο για σκοπούς προβολής

Ο Δήμος Στροβόλου φιλοξενεί και στηρίζει και φέτος το Φεστιβάλ Βιβλίου - Nicosia Book Fest, 5 & 6/10/24 - Πάρκο Ακρόπολης
2024-10-05 10:00 - 22:00, 2024-10-06 10:00 - 22:00 | Πάρκο Ακροπόλεως
Δελτίο Τύπου
5+1 λόγοι για να επισκεφθείς το φετινό Nicosia Book Fest

Ο Δήμος Στροβόλου φιλοξενεί και στηρίζει και φέτος το Φεστιβάλ Βιβλίου (Nicosia Book Fest 2024) το οποίο θα πραγματοποιηθεί στο Πάρκο Ακρόπολης στις 5-6 Οκτωβρίου 2024.
Το Φεστιβάλ Βιβλίου Λευκωσίας 2024 περιλαμβάνει πολλές συναρπαστικές δράσεις το για το φιλαναγνωστικό κοινό. Επιστρέφει με πολλούς συγγραφείς, πολλά βιβλία, παρουσιάσεις, διαδράσεις που θα αφήσουν ικανοποιημένους και τους πιο απαιτητικούς λάτρεις του βιβλίου.
Παραθέτουμε λίγα μόνο από τα πολλά που επιφυλλάσει το μοναδικό φεστιβάλ βιβλίου της Κύπρου.

Με αναβαθμισμένη τη συμμετοχή εκδοτικών οίκων και βιβλιοπωλείων από Κύπρο και Ελλάδα, το φετινό φεστιβάλ βιβλίου θα φιλοξενήσει πέραν των 78 ξεχωριστών οργανισμών σε περισσότερα από 100 περίπτερα στον καταπράσινο χώρο του Πάρκου Ακρόπολης.
Το φετινό φεστιβάλ Nicosia Book Fest 2024 αφιερώνεται στη λογοτεχνία και τον πολιτισμό της Λατινικής Αμερικής. Οι επισκέπτε θα έχουν την ευκαιρία να συμμετέχουν σε δράσεις με θεματικό αφιέρωμα στη λογοτεχνία και τον πολιτισμό της Λ. Αμερικής από διάφορες εκδηλώσεις συμπεριλαμβανομένου παρουσιάσεις βιβλίων, πολιτιστικές παραστάσεις (θέατρο, μουσική, χορό), θεατρικό αναλόγιο, εργαστήρια, διαδραστικές παρουσιάσεις. Σε ειδικά διαμορφωμένο χώρο για την τιμώμενη λογοτεχνία θα φιλοξενηθούν οργανισμοί και Πρεσβείες από χώρες της Λατινικής Αμερικής, θα διατεθούν προς πώληση και έκθεση παραδοσιακά προϊόντα των χωρών ενώ οι λάτρεις του βιβλίου θα έχουν την ευκαιρία να προμηθευτούν βιβλία συγγραφέων από τη Λατινική Αμερική σε ειδικά διαμορφωμένη έκθεση βιβλίου.
Περισσότερες από 65 εκδηλώσεις θα παρουσιαστούν στις 4 σκηνές του φεστιβάλ. Η λογοτεχνική σκηνή θα φιλοξενήσει συγγραφείς από Κύπρο, Ελλάδα και χώρες της τιμώμενης λογοτεχνίας σε ολοήμερα πρόγραμμα το σαββατοκυρίακο του φεστιβάλ.

Η παιδική σκηνή θα προσφέρει φανταστικές στιγμές στους μικρούς βιβλιοφάγους με βιβλιοπαρουσιάσεις, παιχνίδια, χειροτεχνίες, θεατρικές και μουσικές παραστάσεις και συναρπαστικό κυνήγι θησαυρού και τις δύο ημέρες του φεστιβάλ.
Το performance stage Αnαlόyιο στο Πάρκο υπόσχέται δρώμενα στο πάρκο που αποτελούν ένα πολύ ζωντανό, διαθεματικό και διαδραστικό κομμάτι στο πρόγραμμα που φέρνει σε επαφή τους δημιουργούς και καλλιτέχνες με εκατοντάδες θεατες. Στo Anαlόyιο στο Πάρκο συγγραφείς θα ερμηνεύσουν επιλεγμένα λογοτεχνικά έργα με μουσική, χορευτική συνοδεία και θεατρικά δρώμενα δημιουργώντας μια εναλλακτική πρόταση μέσα από παραστατικές μορφές.

Το πάρκο της Ακρόπολης είναι ένας ιδανικός χώρος για να περάσει αρκετές ώρες όλη η οικογένεια σε ένα καταπράσινο περιβάλλον με χώρους εστίασης, βιβλιανάγνωσης, χαλάρωσης, περιήγησης στον μαγικό χώρο του βιβλίου για ένα ολόκληρο διήμερο.

+1 μπόνους
ΦΕΤΟΣ αναβαθμίζουμε το περιεχόμενο της δράσης μας και σκεφτόμαστε οικολογικά. Εξοικονομούμε χαρτί και εντάσσουμε το πρόγραμμα του Nicosia Book Fest στο application eventorio.com το οποίο ανανεώνεται καθημερινά με νέες δράσεις, παρουσιάσεις, παραστάσεις και events.
ΚΑΤΕΒΑΣΤΕ το ΕΔΩ ή μεσω του QR code
Μείνετε συνδεδεμένοι με την ιστοσελίδα του Φεστιβάλ www.nicosiabookfest.com για περισσότερες πληροφορίες και νέα του Φεστιβάλ ενώ μπορείτε να επισκεφθείτε και το nbf store για αγαπημένα προϊόντα για βιβλιοφάγους.

Κύρια Εκδήλωση: 5-6 Οκτωβρίου 2024
Ώρα: 10:00 π.μ. – 10:00 μ.μ.
Τελετή Έναρξης: 4 Οκτωβρίου 2024
Είσοδος Ελεύθερη

Ελάτε να ζήστε τη χαρά της ανάγνωσης και της εξερεύνησης στο Nicosia Book Fest!
Για πληροφορίες, επισκεφθείτε την ιστοσελίδα: www.nicosiabookfest.com
Επικοινωνήστε στο nicosiabookfestival@gmail.com ή καλέστε στο +357 22 432111.
Για το Event πατήστε εδώ.

Πρόγραμμα (Ελληνικά| Αγγλικά )

Επετειακή συναυλία «50 στιγμές…», με αφορμή τη συμπλήρωση 50 χρόνων από το πραξικόπημα και την τουρκική εισβολή. Καλλιτεχνική επιμέλεια: Χρήστος Φιλίππου, 17/10/24
2024-10-17 20:30 | Δημοτικό Θέατρο Στροβόλου, Cyprus
«50 ΣΤΙΓΜΕΣ…»
Συναυλίας Μνήμης και Τιμής
με αφορμή τη συμπλήρωση 50 δίσεκτων χρόνων από το προδοτικό πραξικόπημα και τη βάρβαρη τουρκική εισβολή
Ο Δήμος Στροβόλου, στο πλαίσιο των επετειακών εκδηλώσεων που πραγματοποιεί με αφορμή τη συμπλήρωση 50 χρόνων από το πραξικόπημα και την τουρκική εισβολή, παρουσιάζει τη συναυλία «50 Στιγμές…», την Πέμπτη 17/10/24 και ώρα 20:30, στο Δημοτικό Θέατρο Στροβόλου, με ελεύθερη είσοδο.
Η συναυλία περιλαμβάνει τραγούδια μεγάλων Ελλήνων και Κυπρίων δημιουργών, που κατέγραψαν με λόγιο στίχο και μουσική τα δίσεχτα αυτά 50 χρόνια, με τις καταστροφικές συνέπειες του πραξικοπήματος και της τουρκικής εισβολής.
Θα ακουστούν τραγούδια που συνόδευσαν την ιστορία του κυπριακού λαού τα πενήντα αυτά χρόνια, συνοδευόμενα από προβολές οπτικού υλικού και συνδετικές γέφυρες ιστορικών στιγμών και αφηγήσεων γεγονότων, φέρνοντας το θεατή πιο κοντά στην κάθε εποχή.
Τραγουδούν οι, Φρειδερίκη Τομπάζου, Δημήτρης Μεσημέρης και Δημήτρης Σουρουλάς, πλαισιωμένοι από μεγάλη λαϊκή ορχήστρα με μαέστρο τον Μιχάλη Μέσσιο. Στο πιάνο ο Καλλιτεχνικός Διευθυντής και παραγωγός, Χρήστος Φιλίππου.
Για πληροφορίες: 22 470470
Κατά τη διάρκεια της συναυλίας θα λαμβάνονται φωτογραφίες και βίντεο
για σκοπούς προβολής και τήρησης αρχείου.
Χορηγός Επικοινωνίας:

ΑΠΟ ΤΟΝ ΔΗΜΟ ΣΤΡΟΒΟΛΟΥ
7 Οκτωβρίου 2024

Δημιουργική τέχνη για διαχείριση αρνητικών συναισθημάτων, 19/10/24
2024-10-19 10:00 - 14:00 | Πολιτιστικό Κέντρο Στροβόλου

Παρουσίαση του μυθιστορήματος «Το Τάμα» του Ανδρέα Χρυσάνθου, 20/11/24
2024-10-20 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο
ΠΑΡΟΥΣΙΑΣΗ ΤΟΥ ΜΥΘΙΣΤΟΡΗΜΑΤΟΣ
«ΤΟ ΤΑΜΑ»
του Ανδρέα Χρυσάνθου
Εκδόσεις Διόραμα
Τετάρτη, 20 Νοεμβρίου 2024
19:00 – 20:00
Αίθουσα Εκδηλώσεων του Μουσείου Εθνομάρτυρα Αρχιεπισκόπου Κυπριανού
(οδός Αρχ. Κυπριανού 90, έναντι Ι. Ν. Παναγίας Χρυσελεούσας, Στρόβολος)
ΠΡΟΓΡΑΜΜΑ

Χαιρετισμοί

Κοινοτάρχης Κουρδάλων κ. Τ. Παπαδημητρίου
Δήμαρχος Στροβόλου κ. Σ. Σταυρινίδης
Α.Μ. Αρχιεπίσκοπος Νέας Ιουστινιανής και πάσης Κύπρου, κκ Γεώργιος

Παρουσίαση του βιβλίου από τον Βουλευτής ΔΗΣΥ κ. Δημήτρη Δημητρίου
Παρέμβαση εκδότη
Ανδρέας Χατζηθωμάς, ΔΙΟΡΑΜΑ
Ανάγνωση αποσπασμάτων του βιβλίου

Άννα Παναγιώτου, συγγραφέας
Ανδρέας Ανδρεάδης, τ. τραπεζικός

Αντιφώνηση από τον συγγραφέα, κ. Ανδρέα Χρυσάνθου

Παρουσίαση Εκδήλωσης:
Φωτεινή Ξενοφώντος, δασκάλα
Θα ακολουθήσει δεξίωση
Πριν και μετά την εκδήλωση θα διατίθενται αντίτυπα του βιβλίου.
Θέμα του μυθιστορήματος
Το μυθιστόρημα αναφέρεται στο κτίσιμο της μονής της Παναγίας Χρυσοκουρδαλιώτισσας.
Μια οικογένεια ορθόδοξων ιερωμένων από το Κουρδιστάν, περί το 1540, κυνηγημένη από τους Τούρκους καταφεύγει με περιπετειώδη τρόπο στην Ενετοκρατούμενη Κύπρο με τάμα, αν σωθεί, να ξαναφτιάξει το μοναστήρι της Παναγίας του χωριού της.. Στη ξηρά και τη θάλασσα, συναντούν Έλληνες, Αρμένιους, Εβραίους, Ενετούς, κλέφτες, κουρσάρους, κατα-σκόπους, νοσταλγούς του Μεγαλέξαντρου και του Μαρμαρωμένου Βασιλιά, απογόνους ακρι-τών, αντρειωμένες γυναίκες κ.ά. Φτάνουν, τελικά, στη φιλόξενη Σολιά και στην κοιλάδα του Ατσά που τους θυμίζει τα βουνά και κοιλάδες του τόπου τους…
– Έχεις δίκιο παπα-Στασή μου, είπε ο παπα-Σωτήρης. Εγώ τους ζω αυτούς τους ρέμπελους και ξέρω από πρώτο χέρι πόση φουρτούνα κρύβουν στα στήθια τους.
– Τι όμορφα που τα λέτε παπάδες μου, είπε ο Αρχιεπίσκοπος Θεοφάνης. Με τέτοια σωφρο-σύνη πρέπει να συμβουλεύει η Εκκλησία. Και τα ήμερα και τα άγρια θηρία έχουν θέση μέσα στον κήπο του Μεγάλου Δημιουργού. Στο χέρι μας είναι να δαμάσουμε τα άγρια και να τα κάνουμε χρήσιμα. Επειδή όμως σήμερα είναι η τιμητική των Κουρδάληδων, δεν μπορώ να πάω για ύπνο, αν δεν πω κάτι ειδικά στον σοφό μας διάκονο: Διάκονε Λέοντα, τον Στασή και τον Σωτήρη τους ξέρω εδώ και χρόνια. Ομολογώ πως μου παραδίδουν μαθήματα. Τώρα κατάλαβα πως βρήκα έναν ακόμη δάσκαλο. Λοιπόν, Λέοντα, άξιος ο μισθός σου. Αφού μπορείς κι εξημερώνεις τέτοια θεριά, στον παράδεισο σου ετοιμάζεται υποδοχή.
(Απόσπασμα από το βιβλίο)

Συναυλία κλασικής μουσικής «Messages of beauty and love», 21/10/24
2024-10-21 20:00 | Δημοτικό Θέατρο Στροβόλου, Cyprus
Συναυλία «Messages of beauty and love»
Ο Δήμος Στροβόλου, στο πλαίσιο των φθινοπωρινών του εκδηλώσεων, σας προσκαλεί στη συναυλία κλασικής μουσικής «Messages of beauty and love» με τη σοπράνο Σονά Γκαργκαλογιάν.
Στη συναυλία θα ακουστούν αριστουργήματα των F. Schubert, J. Strauss, A. Dvořak, E. Chausson, E. Granados, M.de Falla, A. Khatchaturyan και A. Piazzolla.
Στη συναυλία συμμετέχουν επίσης οι Νίκος Πίττας (βιολί-εξάρχων), Ayse Karaoglan (βιολί), Νικόλας Παπαγεωργίου (βιόλα), Gurhan Nuray (τσέλο) και Νικόλας Μελής (πιάνο).
Η συναυλία θα διεξαχθεί στις 21 Οκτωβρίου 2024 στο Δημοτικό Θέατρο Στροβόλου, στις 20:00.
Είσοδος: €5
Για πληροφορίες και εισιτήρια:

Χορηγός Επικοινωνίας:

Κατά τη διάρκεια της εκδήλωσης θα λαμβάνονται φωτογραφίες και βίντεο για σκοπούς προβολής και τήρησης μητρώου.

ΑΠΟ ΤΟΝ ΔΗΜΟ ΣΤΡΟΒΟΛΟΥ
3 Οκτωβρίου 2024

Εκδήλωση με Αιμοδοσία, αφιερωμένη στη μνήμη των 84 Αγνοουμένων της Άσσιας, με τη στήριξη του Δήμου Στροβόλου, 30/10/24
2024-10-30 16:30 - 20:30 | Δημοτικό Μέγαρο Στροβόλου

Επετειακή Εκδήλωση για το 1974 και το 1922 με θέμα «Η ιστορικοποίηση της μνήμης για το 1974 και το 1922 μέσα από την ποίηση Κυπρίων ποιητών με Μικρασιατική Καταγωγή», 1/11/24
2024-11-01 19:30 | Εκκλησιαστικό Μουσείο Εθνομάρτυρα Κυπριανού στον Στρόβολο

Συναυλία «Έξι & Πέντε: Αφιέρωμα στο Ελληνικό Θεατρικό Τραγούδι», 6/11/24
2024-11-06 20:30 | Δημοτικό Θέατρο Στροβόλου, Cyprus
Οι φθινοπωρινές συναυλίες του Δήμου Στροβόλου συνεχίζονται με τη συναυλία «Έξι & Πέντε: Αφιέρωμα στο Ελληνικό Θεατρικό Τραγούδι», η οποία θα πραγματοποιηθεί την Τετάρτη 6/11/24 και ώρα 20:30, στο Δημοτικό Θέατρο Στροβόλου.
Πρόκειται για µια συλλογική πρωτοβουλία νέων µουσικών, αφορμή για την οποία αποτέλεσε η ιδέα να παρουσιαστούν τραγούδια-σταθµοί της Σύγχρονης Ελληνικής Θεατρικής Δραµατουργίας, γνωστά και λιγότερο γνωστά, µε νέες ενορχηστρώσεις. Οι επιλογές των μουσικών έργων συνδυάζουν έργα καταξιωμένων Ελλήνων συνθετών του 20ου και 21ου αιώνα, όπως του Χατζιδάκι, Θεοδωράκη, Ξαρχάκου, Καραμουρατίδη κ.α.
Μέσα από τη θεατρική μουσική, η συναυλία επιχειρεί να αναδείξει σύγχρονα, αλλά και διαχρονικά κοινωνικά θέματα, όπως η ανισότητα, η ένταξη κοινωνικών οµάδων µε λιγότερη εκπροσώπηση, ο ρατσισμός και οι ψυχικές ασθένειες, με στόχο την ευαισθητοποίηση του ευρύτερου κοινού και ειδικά της νεολαίας.
Ερμηνεύτρια της συναυλίας είναι η Κατερίνα Παράσχου, η οποία θα συνοδεύεται από επταμελή ορχήστρα, σε ενορχηστρώσεις του συνθέτη Κυριάκου Κώστα. Ηθοποιός επί σκηνής θα είναι η Σαββίνα Γεωργίου, σε κείμενα του Σταύρου Σταύρου, υπό τη σκηνοθετική επιμέλεια του Μιχάλη Κολοκοτρώνη.
Είσοδος: €5
Για πληροφορίες και εισιτήρια:

Χορηγός Επικοινωνίας:

Κατά τη διάρκεια της εκδήλωσης θα λαμβάνονται φωτογραφίες και βίντεο για σκοπούς προβολής και τήρησης μητρώου.
ΑΠΟ ΤΟΝ ΔΗΜΟ ΣΤΡΟΒΟΛΟΥ
21 Οκτωβρίου 2024

Συναυλία «Μουσικό Ταξίδι με τον Ιωάννη Λιβανό», Παρασκευή 8/11/24
2024-11-08 20:00 | Δημοτικό Θέατρο Στροβόλου, Cyprus
Μουσικό Ταξίδι με τον Ιωάννη Λιβανό

Ο Δήμος Στροβόλου παρουσιάζει τη συναυλία «Μουσικό Ταξίδι με τον Ιωάννη Λιβανό», την Παρασκευή 8 Νοεμβρίου και ώρα 20:00, στο Δημοτικό Θέατρο Στροβόλου.
Η συναυλία εντάσσεται στο πλαίσιο των φθινοπωρινών συναυλιών του Δήμου Στροβόλου και περιλαμβάνει αγαπημένη μουσική και θεατρικούς μονολόγους σε πέντε γλώσσες από τον νεαρό Ιωάννη, πλαισιωμένο από τους μουσικούς Σάββα Σάββα στο πιάνο, Ανδρέα Θεοδώρου στα κρουστά, Παντελή Κωνσταντίνου στο ηλεκτρικό μπάσο και Γιώργο Σταύρου στην κιθάρα.
Συμμετέχει επίσης χορευτικό σχήμα με τις Δανάη Καρτούδη, Μπέττυ Ηλιοπούλου, Σώτια Κούκου και Μάριαμ Χαμπίπ, ενώ στην αφήγηση είναι η Άννα Μαρία Ευτυχίου.
Είσοδος: €5
Για πληροφορίες και εισιτήρια:

Κατά τη διάρκεια της εκδήλωσης θα λαμβάνονται φωτογραφίες και βίντεο για σκοπούς προβολής και τήρησης μητρώου.
Χορηγός Επικοινωνίας:

ΑΠΟ ΤΟΝ ΔΗΜΟ ΣΤΡΟΒΟΛΟΥ
10 Οκτωβρίου 2024

Παγκύπριος Αντιναρκωτικός Σύνδεσμος: Περπατάμε παρέα για ένα αύριο χωρίς εξαρτήσεις και ουσίες, 9/11/24
2024-11-09 10:00 | Δημοτικό Θέατρο Στροβόλου, Cyprus
Ο Παγκύπριος Αντιναρκωτικός Σύνδεσμος (ΠΑΣ), με στόχο την ευαισθητοποίηση και την ενημέρωση του κοινού για μια ζωή χωρίς εξαρτήσεις και ουσίες, διοργανώνει πεζοπορία καλύπτοντας μια απόσταση τριών χιλιομέτρων.
Η εκδήλωση θα πραγματοποιηθεί το Σάββατο 9 Νοεμβρίου στις 10:00 π.μ., με εκκίνηση και τερματισμό στο Δημαρχείο Στροβόλου.
Η πεζοπορία τελεί υπό την αιγίδα του Δημάρχου Στροβόλου και εντάσσεται στο πλαίσιο των προσπαθειών του Συνδέσμου για την πρόληψη της χρήσης εξαρτησιογόνων ουσιών και τη μείωση της βλάβης.
Η πεζοπορία έχει ως στόχο να στείλει ένα ισχυρό μήνυμα υπέρ της υγιούς διαβίωσης και της αποφυγής των ναρκωτικών. Με το σύνθημα «Στόχος μου η ζωή, όχι η ζωή μου στόχος», ο Παγκύπριος Αντιναρκωτικος Σύνδεσμος καλεί τους πολίτες να περπατήσουν παρέα για ένα αύριο χωρίς ουσίες και εξαρτήσεις.
Μετά την ολοκλήρωση της διαδρομής, οι συμμετέχοντες θα έχουν την ευκαιρία να απολαύσουν κεράσματα και να παραλάβουν αναμνηστικά δώρα. Επίσης, ένας τυχερός θα κερδίσει έναν πίνακα μικτής τεχνικής, προσφορά του προέδρου του ΠΑΣ, Ηρακλή Μαυρομμάτη.
Ένας τυχερός θα κερδίσει έναν πίνακα μικτής τεχνικής, προσφορά του προέδρου του ΠΑΣ, Ηρακλή Μαυρομμάτη.
Όλα τα έσοδα της εκδήλωσης θα διατεθούν για την ενίσχυση του ταμείου του Παγκύπριου Αντιναρκωτικού Συνδέσμου, που συνεχίζει το έργο του για την καταπολέμηση των εξαρτήσεων και την παροχή υποστήριξης σε άτομα που χρειάζονται βοήθεια.
Μέσα από τέτοιες δράσεις, ο Παγκύπριος Αντιναρκωτικός Σύνδεσμος αποδεικνύει τη συνεχή δέσμευσή του στην κοινωνία, προωθώντας την πρόληψη, την ενημέρωση και τη στήριξη ατόμων που αντιμετωπίζουν προβλήματα εξάρτησης.
Για περισσότερες πληροφορίες αποταθείτε στο Παγκύπριο Αντιναρκωτικό Σύνδεσμο στο τηλέφωνο 22751020 ή στο πρόεδρο του ΠΑΣ, Ηρακλή Μαυρομμάτη 99551923

Μουσικοχορευτική παράσταση «Κύπρος: Παράδοση-Μνήμες-Πολιτισμός 50 χρόνια από την εισβολή» από τη Βασιλική Χατζηαδάμου & το Πολιτιστικό Εργαστήρι Αγίων Ομολογητών, 9/11/24
2024-11-09 20:00 | Δημοτικό Θέατρο Στροβόλου, Cyprus
«Κύπρος : Παράδοση-Μνήμες-Πολιτισμός
50 χρόνια από την εισβολή
Οι επετειακές εκδηλώσεις του Δήμου Στροβόλου, με αφορμή τη συμπλήρωση 50 χρόνων από την τουρκική εισβολή, συνεχίζονται με την εκδήλωση «Κύπρος: Παράδοση-Μνήμες-Πολιτισμός», που παρουσιάζει η Βασιλική Χατζηαδάμου και το Πολιτιστικό Εργαστήρι Αγίων Ομολογητών, υπό την καλλιτεχνική επιμέλεια της Χριστιάνας Παπαδοπούλου.
Η εκδήλωση θα πραγματοποιηθεί το Σάββατο 9/11/24 και ώρα 20:00, στο Δημοτικό Θέατρο Στροβόλου, με ελεύθερη είσοδο.
Συμμετέχει η χορευτική ομάδα και η χορωδία παραδοσιακού τραγουδιού του Πολιτιστικού Εργαστηρίου Αγίων Ομολογητών, υπό τη συνοδεία πολυμελούς μουσικού σχήματος.
Μουσικοί: Κυριάκος Μαρκουλής (τραγούδι / πολίτικο λαούτο), Παύλος Μιχαηλίδης (βιολί), Χαράλαμπος Παντελή (λαούτο), Ανδρέας Ιωάννου (κανονάκι), Χρίστος Ισιδώρου (πιθκιαύλι/ πολίτικο λαούτο), Παναγιώτης Στυλιανίδης (κρουστά), Έλενα Ξυδά (τραγούδι / διεύθυνση χορωδίας),
Λίγα λόγια για την παράσταση:
Η μουσικοχορευτική παράσταση θα ταξιδέψει τους θεατές σε ολόκληρη την Κύπρο, αναδεικνύοντας τον πλούτο της μουσικής και χορευτικής παράδοσής μας και προβάλλοντας τραγούδια, χορούς, ιστορίες, μύθους, δρώμενα και παραδόσεις.
Υπό τους ήχους του βιολιού και του λαούτου, το άκουσμα των κυπριακών φωνών, τον χορό και τις κατά τόπους παραδοσιακές φορεσιές, θα ταξιδέψουμε στην Καρπασία, Μεσαορία, Λευκόνοικο, Ακανθού, Κορμακίτη, Κυθρέα, Τηλλυρία, Πόλη Χρυσοχούς, Πέγεια, Κρασοχώρια Λεμεσού-Κέδαρες, Πιτσιλιά-Αγρίδια, Ζώδια, Λύση, Αυγόρου, Κοκκινοχώρια. Κατάληξη, το ανατολικότερο σημείο του νησιού στη χερσόνησο της Καρπασίας, όπου πραγματοποιείται το γλέντι κοντά στο Μοναστήρι του Αποστόλου Ανδρέα.
Πληροφορίες: 22 470470
Χορηγός Επικοινωνίας:

Κατά τη διάρκεια της εκδήλωσης θα λαμβάνονται φωτογραφίες και βίντεο για σκοπούς προβολής και τήρησης μητρώου.

«Μαθαίνουμε Αλλιώς»: Εκπαιδευτικό πρόγραμμα για ενήλικες από την Τράπεζα Κύπρου και τον Δήμο Στροβόλου
2024-11-11 08:45 - 09:45 | Δημοτικό Μέγαρο Στροβόλου
Ο Δήμος Στροβόλου και η Τράπεζα Κύπρου διοργανώνουν το εκπαιδευτικό πρόγραμμα «Μαθαίνουμε Αλλιώς: Όσα χρειάζεται να κάνεις στην τράπεζα είναι ένα κλικ μακριά», δίνοντας την ευκαιρία σε δημότες να τύχουν δωρεάν εκπαίδευσης για εύκολους, πρακτικούς και ασφαλείς τρόπους χρήσης του Internet Banking, του Mobile Banking και των ATM της Τράπεζας.
Το εκπαιδευτικό πρόγραμμα είναι σχεδιασμένο για ενήλικες και αφορά ένα ευρύ φάσμα εργαλείων διεξαγωγής τραπεζικών εργασιών. Παράλληλα, θα γίνει παρουσίαση από τον Δήμο Στροβόλου σχετικά με τους τρόπους ηλεκτρονικής εξυπηρέτησης στον Δήμο (λήψη λογαριασμών ηλεκτρονικά και ηλεκτρονικές πληρωμές).
Η εκπαίδευση θα πραγματοποιηθεί τη Δευτέρα, 11 Νοεμβρίου 2024, στις 8:45 – 9:45 π.μ., στο Δημοτικό Μέγαρο Στροβόλου (Αίθουσα Δημοτικού Συμβουλίου).
Στο τέλος του προγράμματος, θα γίνει κλήρωση ενός tablet ανάμεσα σε όσους παρακολουθήσουν την εκπαίδευση, προσφορά της Τράπεζας Κύπρου και θα προσφερθεί κέρασμα.
Η δράση διεξάγεται με την υποστήριξη του Ανοικτού Σχολείου του Δήμου Στροβόλου.
Οι εκπαιδεύσεις, διεξάγονται σε διάφορους Δήμους και κοινότητες παγκύπρια.
Είσοδος ελεύθερη.

ΑΠΟ ΤΟΝ ΔΗΜΟ ΣΤΡΟΒΟΛΟΥ
7 Nοεμβρίου 2024

Συναυλία «Η κλασική μουσική συναντά τη μουσική τζαζ», με την Ορχήστρα Εγχόρδων του Δήμου Στροβόλου και άλλα μουσικά σύνολα, 16/11/24
2024-11-16 19:30 | Δημοτικό Θέατρο Στροβόλου, Cyprus
Η κλασική μουσική συναντά τη μουσική τζαζ
Η Ορχήστρα Εγχόρδων του Δήμου Στροβόλου παρουσιάζει τη θεματική συναυλία «Η κλασική μουσική συναντά τη μουσική τζαζ», υπό τη διεύθυνση του Κούλη Λιμνιώτη, το Σάββατο 16 Νοεμβρίου και ώρα 19:30, στο Δημοτικό Θέατρο Στροβόλου, με ελεύθερη είσοδο.
Συμμετέχουν επίσης:

η Παιδική Χορωδία «Μικροί Εθελοντές Δήμου Στροβόλου – Τραγουδώ για έναν Σκοπό», υπό τη διεύθυνση της Κλεοπάτρας Χαραλάμπους
Κλιμάκιο πνευστών οργάνων

Συνοδεύει στο πιάνο ο Άγγελος Δούκας.
Για πληροφορίες: 22 470470
Κατά τη διάρκεια της εκδήλωσης θα λαμβάνονται φωτογραφίες και βίντεο
για σκοπούς προβολής και τήρησης μητρώου.

Χορηγός Επικοινωνίας:

Ενημερωτική διάλεξη «Πλημμύρες: Από την πρόληψη στη διαχείριση», 19/11/24
2024-11-19 18:30 | Δημοτικό Μέγαρο Στροβόλου
Ενημερωτική διάλεξη «Πλημμύρες: Από την πρόληψη στη διαχείριση»
Ο Δήμος Στροβόλου και το δίκτυο Support CY της Τράπεζας Κύπρου διοργανώνουν ενημερωτική διάλεξη με θέμα:
«Πλημμύρες: Από την πρόληψη στη διαχείριση» που θα διεξαχθεί την Τρίτη 19 Νοεμβρίου 2024, στις 18:30 στο Δημοτικό Μέγαρο Στροβόλου (λεωφ. Στροβόλου 100).
Κατά τη διάρκεια της διάλεξης θα παρουσιαστούν απλά μέτρα που μπορεί να λάβει οποιοσδήποτε στο σπίτι και στον χώρο εργασίας του, για πρόληψη και διαχείριση της κατάστασης σε περίπτωση πλημμύρας. Oι συμμετέχοντες θα έχουν την ευκαιρία να θέσουν ερωτήματα και να λάβουν πρακτικές και εφαρμόσιμες συμβουλές.
Εισηγητές:
Σταύρος Σταύρου εθελοντής αξιωματικός της Πολιτικής Άμυνας
Μάριος Σταύρου, Ηead of Οperations, δικτύου Support CY Τράπεζας Κύπρου
Είσοδος ελεύθερη.
Δήλωση συμμετοχής στον σύνδεσμο: https://forms.office.com/e/wEzwfjQFRC
Πληροφορίες: 22470590
ΑΠΟ ΤΟΝ ΔΗΜΟ ΣΤΡΟΒΟΛΟΥ
14 Νοεμβρίου 2024

Φωταγώγηση Χριστουγεννιάτικου Δέντρου, Σάββατο 23/11/24 | 16:00 - Δημοτικό Μέγαρο & Χριστουγεννιάτικες μελωδίες σε όλο τον Στρόβολο με το μουσικό λεωφορείο του Δήμου Στροβόλου
2024-11-23 16:00 | Δημοτικό Μέγαρο Στροβόλου
ΧΡΙΣΤΟΥΓΕΝΝΑ ΜΑΖΙ!
ΦΩΤΑΓΩΓΗΣΗ ΧΡΙΣΤΟΥΓΕΝΝΙΑΤΙΚΟΥ ΔΕΝΤΡΟΥ!
Ο Δήμος Στροβόλου προσκαλεί μικρούς και μεγάλους σε εκδήλωση για τη φωταγώγηση του Χριστουγεννιάτικου Δέντρου, το Σάββατο 23 Νοεμβρίου, από τις 16:00-19:00.
Από τις 16:00 έως τις 18:00 το μουσικό λεωφορείο του Δήμου Στροβόλου θα σκορπίσει χριστουγεννιάτικες μελωδίες σε όλο τον!
Όσοι επιθυμούν, μπορούν να επιβιβαστούν και να τραγουδήσουν μαζί με τη Συμφωνική Μπάντα Δήμου Στροβόλου – Ευρωπαϊκού Πανεπιστημίου Κύπρου!
Αναχώρηση στις 16:00, 16:30, 17:00, 17:30 από το Δημοτικό Μέγαρο Στροβόλου (επιστροφή στο Δημοτικό Μέγαρο)
Τα παιδιά κάτω από 12 ετών θα πρέπει απαραιτήτως να συνοδεύονται από τον κηδεμόνα/γονέα τους.
Ακολουθούν πληροφορίες για το πρόγραμμα της εκδήλωσης

16:30 Χριστουγεννιάτικα τραγούδια και θεατρικό δρώμενο από τους μαθητές της Σχολής Κωφών «Γεώργιος Μάρκου»
17:00 Παιδική Χορωδία «Μικροί Εθελοντές Δήμου Στροβόλου – Τραγουδώ για έναν σκοπό»
17:15 Ορχήστρα Εγχόρδων Δήμου Στροβόλου
17:30 Τμήματα Zumba kids & Teens του Ανοικτού Σχολείου Δήμου Στροβόλου
18:15 Φωταγώγηση του Χριστουγεννιάτικου Δέντρου
18:30 Ο Άη Βασίλης θα μοιράσει δώρα!
Τον Άγιο Βασίλη θα μεταφέρει στον χώρο της εκδήλωσης πυροσβεστικό όχημα του SupportCΥ της Τράπεζας Κύπρου
18:45 Χριστουγεννιάτικα κεράσματα!
Παράλληλες δραστηριότητες:
Facepainting, δημιουργίες χάρτινων χριστουγεννιάτικων στολιδιών, Διακόσμηση μπισκότων, Παζαράκι από φιλανθρωπικούς φορείς

Χορηγός Επικοινωνίας:

Συναυλία «Φωνές της Κατεχόμενης Κύπρου: Αφιέρωμα στα 50 χρόνια εισβολής και κατοχής», με τον Νότη Γεωργίου και τη Susan Marku, 26/11/24
2024-11-26 20:00 | Πολιτιστικό Κέντρο Στροβόλου
Στο πλαίσιο των επετειακών εκδηλώσεων με αφορμή τη συμπλήρωση 50 χρόνων κατοχής, ο Δήμος Στροβόλου παρουσιάζει τη συναυλία «Φωνές της κατεχόμενης Κύπρου», την Τρίτη 26/11/24 και ώρα 20:00 στο Πολιτιστικό Κέντρο Στροβόλου.
Συντελεστές:

Νότης Γεωργίου στη μουσική εκτέλεση, σύνθεση, σύνθεση εικόνων προβολών, επιλογή και συγγραφή κειμένων, αφήγηση και καλλιτεχνική επιμέλεια
Susan Marku, στη μουσική εκτέλεση

Λίγα λόγια για τη συναυλία…
Η μουσική βασίζεται στην κυπριακή παραδοσιακή μουσική, σε επεξεργασία και μεταγραφή Νότη Γεωργίου. H απαγγελία του κειμένου, σε κυπριακή διάλεκτο, συνοδεύεται από ζωντανή μουσική και φωτογραφίες του αρχείου του Γραφείου Τύπου και Πληροφοριών της Κύπρου.
Ο Νότης Γεωργίου συνέθεσε το έργο, έχοντας κατά νου το μοντέλο του αρχαίου ραψωδού και αοιδού και τον μεταγενέστερο τύπο του Κυπρίου τσιαττιστή, δηλαδή του οργανοπαίχτη και αφηγητή. Τα κείμενα είναι στην κυπριακή διάλεκτο, γραμμένα άλλοτε κατά το ύφος της εποχής στην οποία αναφέρεται η μουσική (αρχαιότροπα, ιστορικά, μυθολογικά, παράφραση δημοτικών κ.α.) και άλλοτε σε ελεύθερη γραφή κ.α)
Είσοδος ελεύθερη
Για πληροφορίες: 22470470
Χορηγός Επικοινωνίας:
Στην εκδήλωση θα λαμβάνονται φωτογραφίες και βίντεο για σκοπούς προβολής
και τήρησης μητρώου

Έκθεση Φωτογραφίας από τη Μικρά Ασία «Ταξιδεύοντας στις Μικρασιατικές μνήμες», 27/11/2024, 19:30, Πολιτιστικό Κέντρο Στροβόλου
2024-11-27 19:30 | Πολιτιστικό Κέντρο Στροβόλου

«Ήντα τζαιρούς εζήσαμε» - Μουσικοχορευτική παράσταση με τον Λαογραφικό - Χορευτικό Όμιλο Δήμου Στροβόλου, 27/11/24
2024-11-27 20:00 | Δημοτικό Θέατρο Στροβόλου, Cyprus
Ο Λαογραφικός-Χορευτικός Όμιλος Δήμου Στροβόλου παρουσιάζει την παράσταση «Ήντα τζαιρούς εζήσαμε», αφιερωμένη στην παράδοση και στις αντιλήψεις μιας άλλης εποχής.
Η παράσταση θα πραγματοποιηθεί την Τετάρτη 27/11/24 και ώρα 20:00, στο Δημοτικό Θέατρο, με ελεύθερη είσοδο.
Πληροφορίες: 22470470

Με βάρκα την παραδοσιακή μας μουσική ταξιδεύουμε σε νοοτροπίες και πρακτικές που σήμερα φαίνονται πολύ μακρινές και παρουσιάζουμε πρότυπα προς μίμηση, αλλά και συμβάντα προς αποφυγή.
Κατά την εκδήλωση θα λαμβάνονται φωτογραφίες και πιθανόν και βίντεο για σκοπούς προβολής και τήρησης μητρώου.
Χορηγός επικοινωνίας:

Χριστουγεννιάτικη Συναυλία Συμφωνικής Μπάντας Δήμου Στροβόλου-Ευρωπαϊκού Πανεπιστημίου Κύπρου & Συνδέσμου Ωδείων, 6/12/24
2024-12-06 20:00 | Δημοτικό Θέατρο Στροβόλου, Cyprus
Χριστουγεννιάτικη συναυλία

Η Συμφωνική Μπάντα Δήμου Στροβόλου-Ευρωπαϊκού Πανεπιστημίου Κύπρου, σε συνεργασία με τον Σύνδεσμο Ωδείων Κύπρου, σας προσκαλούν σε εορταστική χριστουγεννιάτικη συναυλία, την Παρασκευή 6 Δεκεμβρίου 2024 και ώρα 20:00, στο Δημοτικό Θέατρο Στροβόλου.
Θα παρουσιαστεί ποικίλο πρόγραμμα με γνωστά και αγαπημένα κάλαντα και χριστουγεννιάτικες μελωδίες από διάφορες χώρες.
Καλλιτεχνική επιμέλεια: Γιάννα Θαλασσινού και Γιάννης Μυράλης.

Είσοδος ελεύθερη
Πληροφορίες: 22470470

Κατά την εκδήλωση θα λαμβάνονται φωτογραφίες και πιθανόν και βίντεο για σκοπούς προβολής και τήρησης μητρώου.

Χορηγός επικοινωνίας:

ΑΠΟ ΤΟΝ ΔΗΜΟ ΣΤΡΟΒΟΛΟΥ
27 Νοεμβρίου 2024

Παίζουμε για την Αγάπη, Αγωνιζόμαστε για την Ισότητα, 8/12/24
2024-12-08 10:30 | Εκκλησιαστικό Μουσείο Εθνομάρτυρα Κυπριανού στον Στρόβολο
Παίζουμε για την Αγάπη, Αγωνιζόμαστε για την Ισότητα
Ο Δήμος Στροβόλου και η Κυπριακή Αθλητική Ομοσπονδία Ατόμων με Αναπηρία διοργανώνουν στο πλαίσιο της Παγκόσμιας Ημέρας Εθελοντισμού εκδήλωση με τίτλο:
«Παίζουμε για την Αγάπη, Αγωνιζόμαστε για την Ισότητα» που θα διεξαχθεί την Κυριακή 8 Δεκεμβρίου 2024, στις 10:30 π.μ. στην αίθουσα πολλαπλών χρήσεων του Λυκείου Εθνομάρτυρα Κυπριανού (είσοδος από την οδό Πρέσπας).
Κατά τη διάρκεια της εκδήλωσης θα διεξαχθούν αγώνες Βoccia και Futsal με τη συμμετοχή ατόμων με αναπηρία, με απώτερο στόχο να δοθεί σε αυτά τα άτομα η ευκαιρία κοινωνικοποίησης, αλλά και η ευαισθητοποίηση της κοινής γνώμης.
Θα ακολουθήσει δεξίωση. Είσοδος ελεύθερη.
Πληροφορίες: 22470590
Με την ευκαιρία, ο Δήμος Στροβόλου θα ήθελε να ευχαριστήσει τη Σχολική Εφορεία Στροβόλου και τη διεύθυνση του Λυκείου Εθνομάρτυρα Αρχιεπισκόπου Κυπριανού για την ευγενή παραχώρηση των υποδομών του σχολείου για τη διεξαγωγή της εκδήλωσης.
Τέλος, ενημερώνεται το κοινό ότι ο Δήμος Στροβόλου υποστηρίζει τη διοργάνωση διάλεξης με θέμα τη ψυχολογία και τη διατροφή των ΑμεΑ, κατά τη διάρκεια της οποίας θα παρουσιαστεί το πώς παίζεται το παιχνίδι Boccia από άτομα με εγκεφαλική παράλυση. Η διάλεξη θα πραγματοποιηθεί στο Ολυμπιακό Μέγαρο την Πέμπτη 5 Δεκεμβρίου στις 18:00 και διοργανώνεται από την Κυπριακή Ομοσπονδία Ατόμων με Αναπηρίες.

ΑΠΟ ΤΟΝ ΔΗΜΟ ΣΤΡΟΒΟΛΟΥ
2 Δεκεμβρίου 2024

Παρουσίαση ποιητικής συλλογής Μαρίας Κωνσταντινίδου – Δημητρίου «Προσκυνώ τις Σιωπές σου Αμμόχωστός μου», 11/12/24
2024-12-11 19:00 | Δημοτικό Μέγαρο Στροβόλου

Εργαστήρι ΣτροβοΔΡΑΣΗς: «Μαθαίνοντας τι να αλλάξουμε - αλλάζοντας το πώς μαθαίνουμε», 13/12/24
2024-12-13 15:00 - 19:00 | Κόμβος Αειφορίας NOUS στον Στρόβολο, Cyprus
Εργαστήρι ΣτροβοΔΡΑΣΗς: «Μαθαίνοντας τι να αλλάξουμε – αλλάζοντας το πώς μαθαίνουμε»
Σας προσκαλούμε να συμμετέχετε στο δεύτερο εργαστήριο της σειράς ΣτροβοΔΡΑΣΗς, που διοργανώνεται από το Ινστιτούτο Κύπρου σε συνεργασία με το Δήμο Στρβόλου, στο πλαίσιο του Ευρωπαϊκού προγράμματος TRANS-lighthouses.
Στη δράση συμμετέχουν το Γαλλικό Ινστιτούτο Κύπρου με τους καλλιτέχνες Franciss και Χρίστο, η BirdLife Cyprus, οι Ευανθία Τσελίκα και Δέσπω Πασιά, συγγραφείς του εκπαιδευτικού βιβλίου «Ο Ποταμός Μιλά: Ο Πεδιαίος στον Χώρο και στον Χρόνο» και δημιουργοί της ψηφιακής εφαρμογής για κινητά «Ο Ποταμός Μιλά».
Πότε: 13 Δεκεμβρίου 2024, 3-7 μ.μ.
Πού: NOUS Hub (έναντι Ι.Ν Παναγίας Χρυσελεούσης)
Σκοπός του εργαστηρίου: Να ανακαλύψουμε μαζί τις μοναδικές αξίες του Πεδιαίου ποταμού και να σχεδιάσουμε συλλογικά δράσεις για την προστασία του. Συνδυάζοντας τη γνώση, τη δημιουργικότητα και την εμπειρία μας, θα αναζητήσουμε πρακτικές λύσεις για να διασφαλίσουμε ένα βιώσιμο μέλλον για τον ποταμό μας, στηρίζοντας την υγεία της βιοποικιλότητας.
Γιατί να συμμετάσχετε:

Να γίνετε ενεργό μέλος της κοινότητας και να συμβάλλετε στη προστασία του περιβάλλοντος του Πεδιαίου ποταμού.
Να αποκτήσετε γνώσεις για τον Πεδιαίο ποταμό και τις προκλήσεις που αντιμετωπίζει.
Να γνωρίσετε ανθρώπους με κοινά ενδιαφέροντα και να δημιουργήσετε νέες συνεργασίες.
Να συμμετέχετε σε μια δημιουργική διαδικασία που θα έχει πραγματικό αντίκτυπο στην περιοχή μας.

Το εργαστήριο θα πραγματοποιηθεί στα Ελληνικά.
Λόγω περιορισμένων θέσεων, σας παρακαλούμε να συμπληρώσετε τη Φόρμα Εκδήλωσης Ενδιαφέροντος στο σύνδεσμο: https://forms.gle/XQ8i5ionwCETWdb97
Σας περιμένουμε!

«Άστρον ήδη ανατέταλκεν» Συναυλία με Χριστουγεννιάτικους ύμνους με τη βυζαντινή χορωδία «MusicAeterna Byzantina», 15/12/24
2024-12-15 19:00 | Ιερός Ναός Της Του Θεού Σοφίας
Η βυζαντινή χορωδία “MusicAeterna Byzantina” ερμηνεύει περίτεχνους εκκλησιαστικούς χριστουγεννιάτικους ύμνους σε μια μυσταγωγική πνευματική κατάνυξη, στο πλαίσιο των χριστουγεννιάτικων εκδηλώσεων του Δήμου Στροβόλου. Η συναυλία θα παρουσιαστεί την Κυριακή 15 Δεκεμβρίου και ώρα 19:00, στον στον Ιερό Ναό Της Του Θεού Σοφίας στον Στρόβολο.
Χοράρχης ο Αντώνιος Κουτρουπής.
Λίγα λόγια για τη Χορωδία MusicAeternaByzantina
Στα 5 χρόνια ύπαρξής της, η χορωδία έχει πείσει τα πιο απαιτητικά ακροατήρια και τους πιο αυστηρούς κριτικούς της μουσικής. Αποκορύφωμα της αναγνώρισης της, ήταν η συμμετοχή της στο φεστιβάλ μουσικής στο Σάλτσμπουργκ τον Ιούλιο 2022. Η χορωδία διευθύνεται και καθοδηγείται από τον μαέστρο Αντώνιο Κουτρουπή, απόφοιτο του Κονσερβατορίου της Αγίας Πετρούπολης, τέως Πρωτοψάλτη του Μητροπολιτικού Ναού Αγ. Γεωργίου Βενετίας.
———————
Κατά την εκδήλωση θα λαμβάνονται φωτογραφίες και πιθανόν και βίντεο
για σκοπούς προβολής και τήρησης μητρώου.
Πληροφορίες: 22 470470
Είσοδος ελεύθερη
Χορηγός επικοινωνίας:

ΑΠΟ ΤΟΝ ΔΗΜΟ ΣΤΡΟΒΟΛΟΥ
6 Δεκεμβρίου 2024

1ο Ενοριακό Συμβούλιο: Ο Στρόβολος αλλάζει. Μαζί κάνουμε καλύτερη τη γειτονιά μας!
2024-12-17 20:30 | Ι.Ν. Αγίου Βασιλείου
1ο Ενοριακό Συμβούλιο: Ο Στρόβολος αλλάζει. Μαζί κάνουμε καλύτερη τη γειτονιά μας!
Την Τρίτη 17 Δεκεμβρίου 2024 θα βρεθούμε μαζί για την γειτονιά μας. Ο Δήμος Στροβόλου θεσμοθετεί τα ενοριακά συμβούλια, ένα για κάθε ενορία του Στροβόλου, με σκοπό την αμεσότερη επικοινωνία των δημοτών με το Δημοτικό Συμβούλιο και την ενημέρωση για εισηγήσεις ή τυχόν προβλήματα που αντιμετωπίζουν στις εκάστοτε γειτονιές οι δημότες.
Το πρώτο ενοριακό συμβούλιο θα διεξαχθεί την Τρίτη 17 Δεκεμβρίου 2024, στις 18:30 στην αίθουσα του Ιερού Ναού Αγίου Βασιλείου.
Το κοινό μπορεί να θέτει ανοικτά ερωτήματα και εισηγήσεις στον Δήμαρχο Σταύρο Σταυρινίδη και μέλη της Υπηρεσίας του Δήμου, με απώτερο σκοπό τη βελτίωση των παρεχόμενων υπηρεσιών από τον Δήμο.
Σημειώνεται ότι θα λαμβάνονται φωτογραφίες και βίντεο κατά τη διάρκεια της εκδήλωσης, η οποία θα μεταδίδεται ζωντανά στα ΜΚΔ του Δήμου.
1ο Ενοριακό Συμβούλιο
Συμμετέχουμε. Συζητάμε. Συνδιαμορφώνουμε.

ΑΠΟ ΤΟΝ ΔΗΜΟ ΣΤΡΟΒΟΛΟΥ
12 Δεκεμβρίου 2024

Παράσταση «Στα ίχνη των Χριστουγέννων. Ένα ταξίδι στην Ελληνική παράδοση», από την ενορία της του Θεού Σοφίας Στροβόλου, σε συνεργασία με τον Δήμο Στροβόλου, 20/12/24
2024-12-20 18:00 | Δημοτικό Θέατρο Στροβόλου, Cyprus
Η ενορία της του Θεού Σοφίας Στροβόλου, σε συνεργασία με τον Δήμο Στροβόλου, σας προσκαλούν στην παράσταση «Στα ίχνη των Χριστουγέννων. Ένα ταξίδι στην Ελληνική παράδοση».
Η παράσταση θα πραγματοποιηθεί την Παρασκευή, 20 Δεκεμβρίου 2024 στις 6:30 μ.μ., στο Δημοτικό Θέατρο Στροβόλου.
Στην παράσταση, η οποία περιλαμβάνει Χριστουγεννιάτικους ύμνους, παραδοσιακά κάλαντα και χορούς, θεατρικό δρώμενο και αφήγηση, συμμετέχουν οι Κατηχητικές Συνάξεις και το Εργαστήρι παραδοσιακών χορών της ενορίας της του Θεού Σοφίας Στροβόλου και ο Ψαλτικός Χορός «Οκτάηχον».
Παίζουν οι μουσικοί: Γιώργος Λάμπρου-βιολί, Χαράλαμπος Παντελή-λαούτο και φωνή, Βερόνικα Αλωνεύτου-σαντούρι και φωνή, και το σύνολο σαντουριών από μαθητές της Βερόνικας Αλωνεύτου. Στην αφήγηση η Ιωάννα Γεωργίου.
Διάρκεια παράστασης: 1 ώρα και 20 λεπτά. Είσοδος ελεύθερη.

Χριστουγεννιάτικο Φεστιβάλ Δήμου Στροβόλου: Ένα Χριστουγεννιάτικο Χωριό στο Πάρκο Ακρόπολης | Σάββατο & Κυριακή 21 - 22/12/24, (10:30 - 20:30)
2024-12-21 10:30 - 20:30 | Πάρκο Ακροπόλεως
ΧΡΙΣΤΟΥΓΕΝΝΙΑΤΙΚΟ ΦΕΣΤΙΒΑΛ ΔΗΜΟΥ ΣΤΡΟΒΟΛΟΥ
Η μαγεία των Χριστουγέννων
θα πλημμυρίσει
το Χριστουγεννιάτικο Χωριό στο Πάρκο Ακρόπολης!
Το Πάρκο Ακρόπολης θα ντυθεί στα γιορτινά του, για να φιλοξενήσει το Χριστουγεννιάτικο Χωριό του Δήμου Στροβόλου, το Σάββατο και την Κυριακή 21 και 22 Δεκεμβρίου 2024, από τις 10:30-20:30!
Σε ένα μαγευτικό περιβάλλον θα πραγματοποιηθεί το Χριστουγεννιάτικο Φεστιβάλ του Δήμου Στροβόλου, όπου μικροί και μεγάλοι θα έχουν την ευκαιρία να απολαύσουν ένα πλούσιο καλλιτεχνικό πρόγραμμα από μουσικά και χορευτικά σχήματα, να γευτούν χριστουγεννιάτικα γλυκά και άλλες λιχουδιές, ενώ θα μπορούν να ψωνίσουν δωράκια, χειροποίητες κατασκευές, στολίδια κ.α. στη χριστουγεννιάτικη αγορά.
Το καλλιτεχνικό πρόγραμμα θα περιλαμβάνει μουσικοθεατρική παράσταση, χριστουγεννιάτικα κάλαντα και χορούς από τους Ομίλους του Δήμου και τα Τμήματα του Ανοικτού Σχολείου, Σχολές Χορού, Δημοτικά Σχολεία και Γυμνάσια του Στροβόλου, τη Σχολή Κωφών «Γεώργιος Μάρκου», τη χορευτική Ομάδα ΣΙΠΑΝ του Πανεθνικού Αρμενικού Πολιτιστικού και Μορφωτικού Συνδέσμου Κύπρου, Ποντιακούς Χορούς από το Κέντρο Νεότητας Παναγίας Σουμελά, το Μουσικό σχήμα «Σαντούτο» και πολλά άλλα σχήματα!
Για τους μικρούς επισκέπτες θα υπάρχουν ποικίλες παιδικές δραστηριότητες, όπως αφήγηση παραδοσιακού παραμυθιού με κάλαντα, φουσκωτά, διακόσμηση στολιδιών και μπισκότων, face painting, με τον Άη Βασίλη να μοιράζει δώρα σε όλα τα παιδιά!
Για το αναλυτικό πρόγραμμα της εκδήλωσης ενημερωθείτε εδώ
Κατά την εκδήλωση θα λαμβάνονται φωτογραφίες και πιθανόν και βίντεο
για σκοπούς προβολής και τήρησης μητρώου.
Χορηγός επικοινωνίας:

ΑΠΟ ΤΟΝ ΔΗΜΟ ΣΤΡΟΒΟΛΟΥ
6 Δεκεμβρίου 2024
